
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

345. Αντικατάσταση της παρ. 2 του άρθρου 14 του κα¬ 

ταστατικού του Ταμείου Αρωγής Προσωπικού 
ΟΤΕ (Β.Δ. 502/1963 Α' 142). 

346. Αναφορές των πλοίων που καταπλέουν σε ή απο¬ 

πλέουν από Ελληνικούς λιμένες και μεταφέρουν 
επικίνδυνα ή ρυπογόνα φορτία, σύμφωνα με την 
οδηγία 93/75/ΕΟΚ του Συμβουλίου της 13ης 
Σεπτεμβρίου 1993 . 

347. Ίδρυση Ειδικής Μονάδας Αντιμετώπισης Κατα¬ 

στροφών Βόρειας Ελλάδας και άλλες διατά¬ 
ξεις . 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Αντικατάσταση της παρ. 2 του άρθρου 14 του καταστατι¬ 
κού του Ταμείου Αρωγής Προσωπικού ΟΤΕ (Β.Δ. 502/ 
1963 Α’ 142). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 18 του Α.Ν. 1944/1951 (Α 
267) όπως συμπληρώθηκε με το εδ. Ζ της παρ. 4 του άρ¬ 
θρου 25 του Ν. 1539/1985 (Α 64). 

2. Τις διατάξεις των άρθρων 23 παρ. 1 στοιχ. στ, 24 παρ. 

1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α' 137). 

3. Την 2024/26.10.1993 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων (Β' 833). 

4. Τις διατάξεις του άρθρου 15 του Π.Δ/τος 213/1992 

* 5. Τις διατάξεις του άρθρου 29Α του Ν. 1558/1985 (Α' 
137), όπως προσετέθη με το άρθρο 27 του Ν. 2081 /92 (Α 
154). 

6. Τις διατάξεις του άρθρου 71 του Ν. 2084/1992 (Α 
102) και την συνταχθείσα το Μάιο του 1994 αναλογιστική 
μελέτη. 

7. Τη γνώμη του Δ.Σ. του Ταμείου Αρωγής Προσωπικού 


ΟΤΕ που διατυπώθηκε κατά την 369/14.9.1994 συνε¬ 
δρίασή ίου. 

8. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 47η/5.10.1994 συνεδρίασή 

1 του της ΚΖ' περιόδου. 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται καμμία δαπάνη. 

10. Την 601/1994 γνωμοδότηση του Συμβουλίου της 

3 Επικράτειας μετά από πρόταση του Υφυπουργού Υγείας, 

Πρόνοιας και Κοινωνικών Ασφαλίσεων, αποφασίζουμε: 


Αρθρο μόνο 

Η παρ. 2 του άρθρου 14 του καταστατικού του Ταμείου 
Αρωγής Προσωπικού ΟΤΕ όπως ισχύει μετά την τροπο¬ 
ποίησή της με το άρθρο 5 του Β.Δ/τος 201 /13.3.1970 (Α 
58), αντικαθίσταται ως ακολούθως: 

«2. Ο αριθμός των παρεχομένων μονάδων χορηγίας 
στους ασφαλισμένους του Ταμείου Αρωγής Προσωπικού 
ΟΤΕ, είναι ίσος με τον αριθμό των ετών ή κλάσματος 
έτους σε ακέραιους μήνες πραγματικής υπηρεσίας στον 
ΟΤΕ και ασφάλισης στον Κλάδο Αρωγής του Ταμείου αυ¬ 
τού, με ανώτατο όριο τις 12 μονάδες χορηγίας». 

Η ισχύς του Δ/τος αυτού αρχίζει από 1.11.1994. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 

Αναφορές των πλοίων που καταπλέουν σε ή αποπλέουν 
από Ελληνικούς λιμένες και μεταφέρουν επικίνδυνα ή 
ρυπογόνα φορτία, σύμφωνα με την οδηγία 93/75/ΕΟΚ 
του Συμβουλίου της 13ης Σεπτεμβρίου 1993. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του άρθρου 1 παρ. 1, 2, 3 και 4 του Ν. 
1338/1983 «εφαρμογή του κοινοτικού δικαίου», (Α' 34), 
όπως τροποποιήθηκε από το άρθρο 6 του Ν. 1440/1984 
(Α' 70) καθώς και τις διατάξεις του άρθρου 65 του Ν 
1892/1990 (Α' 101). 

2. Τις διατάξεις των άρθρων 2 παρ. 1,34, 41 παρ. 2 και 
179 παρ. 1 του Ν.Δ. 187/73 (Α' 261). 

3. Το άρθρο 29Α του Ν. 1558/85 (Α' 137), όπως προ¬ 
στέθηκε με το άρθρο 27 του Ν. 2081/92 (Α' 154). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού Προϋπολογι¬ 
σμού. 

5. Την 311/1994 γνωμοδότηση του Συμβουλίου Εμπο¬ 
ρικού Ναυτικού. 

6. Την 519/1994 γνωμοδότηση του Συμβουλίου της 
Επικράτειας μετά από πρόταση του Υπουργού Εμπορικής 
Ναυτιλίας και του Υπουργού Εθνικής Οικονομίας, αποφα¬ 
σίζουμε: 

Αρθρο 1 
Σκοπός 

Σκοπός του παρόντος Προεδρικού Διατάγματος είναι η 
συμμόρφωση της Ελληνικής Νομοθεσίας προς τις διατά¬ 
ξεις της οδηγίας 93/75/ΕΟΚ του Συμβουλίου της 13ης 
Σεπτεμβρίου 1993, «για τις ελάχιστες προδιαγραφές που 
απαιτούνται για τα πλοία τα οποία κατευθύνονται σε ή 
αποπλέουν από κοινοτικούς λιμένες μεταφέροντας επι¬ 
κίνδυνα ή ρυπογόνα εμπορεύματα (Ι..247/5.10.93 Επί¬ 
σημη Εφημερίδα Ευρωπαϊκών Κοινοτήτων). 

Αρθρο 2 

(Άρθρο 2 οδηγίας) 

Ορισμοί 

Για τους σκοπούς του παρόντος Προεδρικού Διατάγμα¬ 
τος νοούνται ως: 

α) Πλοίο: Κάθε πλοίο κατά την έννοια του άρθρου 3 του 
παρόντος στο οποίο εφαρμόζεται το Προεδρικό Διά¬ 
ταγμα. 

β) Ι.Μ.Ο.: Ο Διεθνής Ναυτιλιακός Οργανισμός που 
εδρεύει στο Λονδίνο. 

γ) ΜΑΒΡΟΙ.: Η Διεθνής Σύμβαση του 1973 για την πρό¬ 
ληψη της ρύπανσης της θάλασσας από τα πλοία και το 
Πρωτόκολλό της του 1978, όπως ισχύει. 

δ) Κώδικας ΙΜϋΟ: Ο Διεθνής Ναυτιλιακός Κώδικας για 
τα επικίνδυνα εμπορεύματα όπως ισχύει. 

ε) Κώδικας ΙΒΟ: Διεθνής Κώδικας του ΙΜΟ σχετικός με 
την κατασκευή και τον εξοπλισμό των πλοίων που μεταφέ- 
ρου χύδην επικίνδυνες χημικές ουσίες, όπως ισχύει. 

στ) Κώδικας 100: Ο Διεθνής Κώδικας του ΙΜΟ σχετικός 
με τήν κατασκευή και τον εξοπλισμό των πλοίων που με¬ 
ταφέρουν χύδην υγροποιημένα αέρια, όπως ισχύει, 
ζ) Ψήφισμα Α 648(16) του ΙΜΟ: Το ψήφισμα 648(16) 


του Διεθνούς Ναυτιλιακού Οργανισμού, το οποίο εκδό- 
θηκε από τη Συνέλευσή του στην 16η σύνοδό της στις 19 
Οκτωβρίου 1989 και φέρει τον τίτλο «Γενικές αρχές για 
συστήματα υποβολής αναφορών των πλοίων και για απαι¬ 
τήσεις σχετικά με την υποβολή αναφορών των πλοίων, συ¬ 
μπεριλαμβανομένων των κατευθυντήριων γραμμών για 
την αναφορά συμβάντων που αφορούν επικίνδυνα εμπο¬ 
ρεύματα, επιβλαβείς ουσίες ή / και ουσίες που ρυπαίνουν 
τη θάλασσα», όπως ισχύει. 

η) Επικίνδυνα εμπορεύματα: τα εμπορεύματα τα εμφαι- 
νόμενα στον Κώδικα ΙΜϋΘ, στο κεφάλαιο 17 του Κώδικα 
ΙΒΟ, και στο Κεφάλαιο 19 του Κώδικα 160. 

θ) Ρυπογόνα εμπορεύματα: (ί) τα πετρελαιοειδή όπως 
ορίζονται στο παράρτημα I της σύμβασης ΜΑΒΡΟΙ., (ϋ) οι 
υγρές τοξικές ουσίες, όπως ορίζονται στο παράρτημα II 
της σύμβασης ΜΑΒΡΟΙ., (ίίί) οι επιβλαβείς ουσίες, όπως 
ορίζονται στο παράρτημα III της Σύμβασης ΜΑΒΡΟΙ.. 

ι) Εκμεταλλευόμενοι: οι πλοιοκτήτες, οι εφοπλιστές, οι 
ναυλωτές, οι διαχειριστές ή οι πράκτορες του πλοίου. 

ια) Φορτωτής: το πρόσωπο το οποίο, (ή επ’ ονόματι ή για 
λογαριασμό του) έχει συνάψει σύμβαση θαλάσσιας μετα¬ 
φοράς εμπορευμάτων με τον μεταφορέα. 

ιβ) Λιμένες: Στον όρο αυτό περιλαμβάνονται και τα 
αγκυροβόλια. 

Άρθρο 3 

(Άρθρο 1 οδηγίας) 

Εφαρμογή 

1. Οι διατάξεις του παρόντος εφαρμόζονται σε όλα τα 
πλοία, ανεξαρτήτως σημαίας, τα οποία μεταφέρουν επι- 
κίνδυνμα ή ρυπογόνα εμπορεύματα, χύδην ή συσκευα¬ 
σμένα, και τα οποία, είτε αποπλέουν από Ελληνικό λιμένα 
για λιμένα του εσωτερικού ή του εξωτερικού, είτε κατα¬ 
πλέουν σε Ελληνικό λιμένα, προερχόμενα από λιμένα που 
βρίσκεται εκτός της Ευρωπαϊκής Ένωσης. 

2. Οι διατάξεις αυτές δεν εφαρμόζονται: 

(α) στα πολεμικά και λοιπά κρατικά πλοία, που δεν χρη¬ 
σιμοποιούνται για εμπορικούς σκοπούς και 

(β) στα πλοία, που φέρουν υλικά υπαγόμενα στις διατά¬ 
ξεις του παρόντος τα οποία όμως χρησιμοποιούνται απο¬ 
κλειστικά για τις ανάγκες τους. 

Άρθρο 4 

(Άρθρο 4 οδηγίας) 

Υποχρεώσεις φορτωτή 

1. Πριν από τη φόρτωση πλοίου με επικίνδυνα ή ρυπο- 
γόνα εμπορεύματα ο φορτωτής παραδίδει στον πλοίαρχο 
και στον εκμεταλλευόμενο το πλοίο, δήλωση με τις ορθές 
τεχνικές ονομασίες των επικίνδυνων ή ρυπογόνων εμπο¬ 
ρευμάτων, τους αριθμούς Ηνωμένων Εθνών (ΙΙΝ), εφόσον 
υπάρχουν, τις κλάσεις κινδύνου του ΙΜΟ, σύμφωνα με 
τους Κώδικες ΙΜϋ6, ΙΒΟ και 160, τις ποσότητες των 
εμπορευμάτων αυτών, και την περίπτωση που τα εμπο¬ 
ρεύματα περιέχονται σε φορητές δεξαμενές ή εμπορευ¬ 
ματοκιβώτια, τα αναγνωριστικά τους στοιχεία. 

2. Επίσης ο φορτωτής εξασφαλίζει ότι το φορτίο το 
οποίο παραδίδεται προς μεταφορά είναι πράγματι αυτό 
που έχει δηλωθεί σύμφωνα με το πρώτο εδάφιο. 

3. Έλλειψη της ανωτέρω δηλώσεως, η πλημμελής συ- 

μπλήρωσή της συνεπάγεται υποχρέωση του Πλοιάρχου 
για τη μη παραλαβή και φόρτωση των εμπορευμάτων. 

Αρθρο 5 

( Αρθρο 5 οδηγίας) 

Υποχρεώσεις Εκμεταλλευόμενου το πλοίο 

1. Ο εκμεταλλευόμενος πλοίο που μεταφέρει επικίν¬ 
δυνα ή ρυπογόνα εμπορεύματα, υποχρεούται: 

(α) Όταν το πλοίο πρόκειται ν’ αποπλεύσει από Ελλη¬ 
νικό λιμένα, να κοινοποιήσει προ του απόπλου του, τις 
πληροφορίες του παραρτήματος I στην οικεία Λιμενική 
Αρχή, και 

(β) Όταν πρόκειται να καταπλεύσει σε ελληνικό λιμένα, 
να κοινοποιήσει στη Λιμενική Αρχή κατάπλου, τις πληρο¬ 
φορίες του παραρτήματος I, αμέσως μετά τον απόπλου 
του από το λιμένα αναχώρησης εφ’ όσον αυτός βρίσκεται 
εκτός της Ευρωπαϊκής Ένωσης. 

2. Σε περίπτωση μη τηρήσεως των πιο πάνω υποχρεώ¬ 
σεων, η Λιμενική Αρχή δεν επιτρέπει τον απόπλου, ή τον 
κατάπλου, αντίστοιχα. 

Αρθρο 6 

(Άρθρο 5 παρ. 4 οδηγίας) 

Εξαιρέσεις 

•1. Με την επιφύλαξη της επομένης παραγράφου, από 
την υποχρέωση εφαρμογής των διατάξεων του προηγου¬ 
μένου άρθρου, εξαιρούνται οι εκμεταλλευόμενοι πλοία 
τακτικών γραμμών που εκτελούν πλόες διάρκειας λιγό¬ 
τερο από μία ώρα, ή και μεγαλύτερης διάρκειας, όπως 
αυτή μπορεί να καθορισθεί τηρουμένων των διαδικασιών 
της 93/75 οδηγίας της Ευρωπαϊκής Ένωσης. 

2. Οι ανωτέρω υποχρεούνται να παρέχουν τις πληροφο¬ 
ρίες του παραρτήματος I, οποτεδήποτε ζητηθούν από τις 
Λιμενικές Αρχές ή τις Υπηρεσίες του ΥΕΝ. 

Άρθρο 7 

(Άρθρο 6 οδηγίας) 

Υποχρεώσεις Πλοιάρχων σε περίπτωση ατυχήματος 

Οι πλοίαρχοι των πλοίων, σε περίπτωση συμβάντος ή 
περιστατικού στη θάλασσα, που απειλεί τις ελληνικές 
ακτές ή γενικά τα εθνικά συμφέροντα, υποχρεούνται, ανε¬ 
ξάρτητα τυχόν άλλων υποχρεώσεων που επιβάλλονται από 
άλλες διατάξεις, στην παροχή λεπτομερειών του συμβά¬ 
ντος, και των πληροφοριών του παραρτήματος I του παρό¬ 
ντος, εκτός και αν αναφέρουν την αρμόδια Αρχή εντός της 
Ευρωπαϊκής Ένωσης που κατέχει τις απαιτούμενες πλη¬ 
ροφορίες. Τ' ανωτέρω στοιχεία απευθύνονται προς το Κέ¬ 
ντρο Συντονισμού Έρευνας και Διάσωσης (ΚΣΕΔ) του 
Υπουργείου Εμπορικής Ναυτιλίας (ΥΕΝ) ή/και στην πλη- 
σιέστερη Λιμενική Αρχή και ανάλογα με την περίπτωση 
λαμβάνονται τα μέτρα που αναφέρονται στο παράρτημα 
III. 

Άρθρο 8 

(Άρθρο 8 οδηγίας) 

Έκθεση Επιθεώρησης - Υποχρεώσεις Πλοηγών 

1. Οι Πλοίαρχοι των πλοίων, εφ' όσον τους ζητηθεί, πα¬ 
ραδίδουν στην οικεία Λιμενική Αρχή, ή στον Πλοηγό συ¬ 
μπληρωμένη με ακρίβεια την έκθεση επιθεώρησης του 
παραρτήματος II. 

2. Οι Πλοηγοί σε περίπτωση που διαπιστώνουν ελλεί¬ 


ψεις, ή αντικανονικότητες, που επηρεάζουν την ασφάλεια 
του πλοίου και του πλου, ειδοποιούν αμέσως την αρμόδια 
Λιμενική Αρχή. 

Άρθρο 9 

(Άρθρα 9 και 10 της οδηγίας) 

Αρμόδιες Αρχές αναγγελίας - ενημέρωσης 

1. Η ενημέρωση των αρμοδίων αρχών των λοιπών Κρα¬ 
τών - Μελών, που θα ζητήσουν, για λόγους ασφαλείας, τις 
πληροφορίες του παραρτήματος I, γίνεται από το ΥΕΝ, 
στο οποίο τηρούνται στοιχεία κατάπλου και απόπλου των 
πλοίων που μεταφέρουν επικίνδυνα φορτία. 

2. Το ΚΣΕΔ/ΥΕΝ, σε περίπτωση οποιουδήποτε θαλασ¬ 
σίου συμβάντος ή ατυχήματος στην περιοχή ευθύνης του, 
που συνιστά απειλή για τη ναυσιπλοιΐα ή τις ακτές, ενημε¬ 
ρώνει με κάθε πρόσφορο μέσο τα εντός της περιοχής πα- 
ραπλέοντα πλοία, καθώς και τους εμπλεκόμενους φορείς 
ή Υπηρεσίες, που ενδέχεται ν' αντιμετωπίσουν την απειλή 
αυτή. 

3. Με πρωτοβουλία της αρμόδιας Διεύθυνης του ΥΕΝ 
και σε συνεργασία με την πιο πάνω Υπηρεσία; ενημερώνο¬ 
νται επίσης τα ενδιαφερόμενο Κράτη - Μέλη, που είναι 
ενδεχόμενο ν’ απειληθούν από τους κινδύνους του ατυχή¬ 
ματος. 

Άρθρο 10 

Κυρώσεις 

Με την επιφύλαξη της παραγρ. 2 του άρθρου 5, οι παρα¬ 
βάτες των διατάξεων των άρθρων 4,5 και 6 του παρόντος 
τιμωρούνται κατά τις διατάξεις του άρθρου 157 του Ν.Δ. 

187/73 «περί Κώδικος Δημοσίου Ναυτικού Δικαίου» (ΦΕΚ 
261 Α'), όπως ισχύει κάθε φορά και για τα υπόλοιπα άρθρα, 
σύμφωνα με το άρθρο 45 του πιο πάνω Ν.Δ., ανεξάρτητα 
από κάθε άλλη ποινική ή πειθαρχική ευθύνη που απορρέει 
από άλλες διατάξεις. 

Άρθρο 11 

Προσαρτώνται και αποτελούν αναπόσπαστο μέρος του 
παρόντος τα κατωτέρω παραρτήματα I, II και III: 

ΠΑΡΑΡΤΗΜΑ I 

Πληροφορίες σχετικά με τα πλοία που μεταφέρουν επικίν¬ 
δυνα ή ρυπογόνα εμπορεύματα 

1. Όνομα και διεθνές διακριτικό σήμα κλήσης του 
πλοίου. 

2. Εθνικότητα του πλοίου. 

3. Μήκος και βύθισμα του πλοίου. 

4. Λιμένας προορισμού. 

5. Πιθανή ώρα κατάπλου στον λιμένα προορισμού ή 
στον πλοηγικό σταθμό σύμφωνα με την απαίτηση της αρ¬ 
μόδιας αρχής. 

6. Πιθανή ώρα απόπλου. 

7. Προβλεπόμενη διαδρομή. 

8. Οι ορθές τεχνικές ονομασίες των επικινδύνων ή ρυ- 
πογόνων εμπορευμάτων, οι αριθμοί Ηνωμένων Εθνών 
(ΙΙΝ) εφόσον υπάρχουν, οι κλάσεις κινδύνου ΙΜΟ σύμ¬ 
φωνα με τους κώδικες ΙΜϋΟ, ΙΒΟ και 160, οι ποσότητες 
των εμπορευμάτων αυτών και η θέση τους στο πλοίο και, 
στην περίπτωση που τα εμπορεύματα περιέχονται σε φο¬ 
ρητές δεξαμενές ή εμπορευματοκιβώτια, τα αναγνωρι¬ 
στικά τους στοιχεία. 

9. Βεβαίωση ότι υπάρχει στο πλοίο κατάλογος ή κατά- επικίνδυνα ή ρυπογόνα εμπορεύματα τα οποία μεταφέρο- 
σταση ή σχέδιο φόρτωσης που αναφέρει λεπτομερώς τα νται καθώς και τη θέση τους στο πλοίο. 

ΠΑΡΑΡΤΗΜΑ II 


ΕΚΘΕΣΗ ΕΠΙΘΕΩΡΗΣΗΣ ΠΛΟΙΟΥ 


Α. Στοιχεία του πλοίου 

- Όνομα του πλοίου 

- Σημαία 


Πλοιοκτήτης 

Χαρακτηριστικό κλήσεως 


- Λιμένας νηολόγησης Ολικό μήκος 

- Διεθνές χαρακτηριστικό σήμα κλήσεως του 

πλοίου (αν υπάρχει) 


Έτος κατασκευής 
Κόροι ολικής χωρητικότητας 


- Νηογνώμονας 

Χαρακτηριστικά κλάσης Κύτος Μηχανές 

Προωστήριος μηχανή Ισχύς 

Πράκτορας 

Βύθισμα Πρωραίο Μεσαίο Πρυμναίο 

Όγκος/μάζα επικινδύνου ή ρυπογόνου 

φορτίου 

Β. Εγκαταστάσεις ασφαλείας του πλοίου 

Σε καλή κατάσταση λειτουργίας 

ΝΑΙ ΟΧΙ ΕΛΛΕΙΨΕΙΣ 

1. Κατασκευή και τεχνολογικός εξοπλισμός 
Κύριες και βοηθητικές μηχανές 

Κύριο σύστημα πηδαλιούχησης 
Βοηθητικό σύστημα πηδαλιούχησης 
Μηχανισμός χειρισμού αγκυρών 
Μόνιμο πυροσβεστικό σύστημα 
Σύστημα αδρανούς αερίου (εφόσον υπάρχει) 

2. Ναυτιλιακός εξοπλισμός 

Διαθέσιμα στοιχεία σχετικά με την ικανότητα ελιγμών 
του πλοίου 

Πρώτη εγκατάσταση ραντάρ 
Δεύτερη εγκατάσταση ραντάρ 
Γυροσκοπική πυξίδα 
Κανονική μαγνητική πυξίδα 
Ραδιογωνιόμετρο 
Ηχοβολιστική συσκευή 

Άλλα ηλεκτρονικά βοηθήματα προσδιορισμού στίγμα¬ 
τος 

3. Εξοπλισμός ραδιοεπικοινωνιών 
Εγκατάσταση ραδιοτηλεγραφίας 
Εγκατάσταση ραδιοτηλεφώνου (Ν/ΗΡ) 


Γ. Έγγραφα 


Έγκυρα πιστοποιητικά/έγγραφα επί του πλοίου 


Πιστοποιητικό ασφάλειας κατασκευής φορτηγού πλοίου 
Πιστοποιητικό ασφάλειας εξοπλισμού φορτηγού πλοίου 
Πιστοποιητικό ασφάλειας ραδιοτηλεγραφίας φορτηγού πλοίου 
Πιστοποιητικό ασφάλειας ραδιοτηλεφωνίας φορτηγού πλοίου 
Πιστοποιητικό γραμμής φόρτωσης 
Πιστοποιητικό κλάσης σκάφους 
Πιστοποιητικό ασφάλισης κινδύνων ρύπανσης 
Πιστοποιητικό επικινδύνων εμπορευμάτων 301Ά5 
Πιστοποιητικό ασφάλισης επιβατών 

Συμπληρωμένο βιβλίο πετρελαίου/φορτίου (Διεθνές) πιστοποιητικό καταλληλό¬ 
τητας για τη μεταφορά επικινδύνων χημικών ουσιών χύμα 
(Διεθνές) πιστοποιητικό καταλληλότητας για τη μεταφορά υγροποιημένων αε¬ 
ρίων χύμα 


ΝΑΙ 


ΟΧΙ 



Διεθνές πιστοποιητικό πρόληψης της ρύπανσης από πετρέλαιο (Πιστοποιητικό 

ηΡ4ληνης 0,; ™ ν ° ης γ '° ΤΠ με,αφ0ιίά “Χ»·** 


Δ. Αξιωματικοί και βαθμοί _ 

Πιστοποιητικό ικανότητας (λεπτομε¬ 
ρής περιγραφή και αριθμός), (όνομα, 
τόπος, εκδούσα αρχή) 

Πλοίαρχος ΝΑΙ ΟΧΙ 

Υποπλοίαρχος 

Ανθυποπλοίαρχος 

Α’ Μηχανικός 

Β’ Μηχανικός 

Γ Μηχανικός 

Αξιωματικός ασυρμάτου ~ - 

Συνολικός αριθμός πληρώματος καταστρώματος μηχανοστασίου 
Πλοηγός ανοικτής θάλασσας που επιβιβάστηκε στο πλοίο 

Ημερομηνία ~ 

Υπογραφή πλοιάρχου ή, σε περί¬ 
πτωση κωλύματος, του αντικατα¬ 
στάτη του 


ΠΑΡΑΡΤΗΜΑ III 

Μέτρα τα οποία μπορούν να ληφθούν σε περίπτωση 
ατυχήματος πλοίου 

Οταν, ύστερα από συμβάν ή περιστατικό σε πλοίο, σύμ¬ 
φωνα με το άρθρο 7 του παρόντος η αρμόδια (ανάλογα με 
το είδος του ατυχήματος), Υπηρεσία του ΥΕΝ κρίνει ότι 
στα πλαίσια του διεθνούς δικαίου πρέπει να προληφθεί, 
να μετριαστεί ή να αποφευχθεί σοβαρός και άμεσος κίν¬ 
δυνος που απειλεί τις ακτές ή τα σχετικά συμφέροντα του 
Κράτους, την ασφάλεια άλλων πλοίων, του πληρώματος, 
των επιβατών ή των ατόμων που βρίσκονται στην ξηρά ή 
για να προστατευθεί το θαλάσσιο περιβάλλον, δύναται: 

- να περιορίζει τις κινήσεις του πλοίου ή να συνιστά συ¬ 
γκεκριμένη πορεία. Η απαίτηση αυτή δεν περιορίζει την 
ευθύνη του πλοιάρχου για την ασφαλή διακυβέρνηση του 
πλοίου, 

- να ζητά από τον πλοίαρχο να υποβάλει τις σχετικές πλη¬ 
ροφορίες της έκθεσης ελέγχου του πλοίου, η οποία περι¬ 
λαμβάνεται στο Παράρτημα II του παρόντος και να βεβαιώ¬ 
σει ότι υπάρχει στο πλοίο αντίγραφο καταλόγου ή κατά¬ 
σταση ή σχέδιο φόρτωσης, σύμφωνα με την παρ. 9 του 
Παραρτήματος I. 

Αρθρο 12 

■ Καταργούμενες Διατάξεις 

1 Από τη θέση σε εφαρμογή του παρόντος Π.Δ/τος κα- 
τάργείται το Π.Δ. 618/81 «Περί των ελάχιστων προδιαγρα¬ 
φών ορισμένων, δεξαμενοπλοίων καταπλεόντων ή απο- 
πλεόντων εξ ελληνικών λιμένων (156 Α ), το οποίο είχε εκ- 
δοθεί προς συμμόρφωση στην οδηγία 79/116/ΕΟΚ του 
Συμβουλίου της 21.12.78, όπως τροποποιήθηκε με την 
οδηγία 79/1034/ΕΟΚ του Συμβουλίου της 6.12.79. 

Άρθρο 13 
Έναρξη εφαρμογής 

Η ισχύς του παρόντος αρχίζει από τις 13 Σεπτεμβρίου 

ι «7\40. 


Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΑΝ. ΠΑΠΑΝΤΩΝΙΟΥ ΓΕΩΡΓ. ΚΑΤΣΙΦΑΡΑΣ 

- 4 - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 347 

Ιδρυση Ειδικής Μονάδας Αντιμετώπισης Καταστροφών 

Βόρειας Ελλάδας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παράγραφος 1 περίπτωση α, β, δ και στ 
του Ν. 1481/1984 «Οργανισμός Υπουργείου Δημόσιας Τά¬ 
ξης» (Α 151), όπως το άρθρο αυτό αντικαταστάθηκε από 
την παράγραφο 1 του άρθρου 1 του Ν. 1590/1986. 

β. Του άρθρου 1 παράγραφος 2 του Ν. 1590/1986 «Τρο¬ 
ποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις» (Α’ 49). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137), το οποίο προστέθηκε με 
το άρθρο 27 του Ν. 2081/1992 (Α' 154). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 

(Α 51). 

ε. Του άρθρου μόνου του Π.Δ 108/1994 «Περιορισμός 
συναρμοδιότητας κατά την έκδοση κανονιστικών διαταγ¬ 
μάτων και αποφάσεων σε θέματα αρμοδιότητας των 
Υπουργείων Προεδρίας της Κυβέρνησης και Δημόσιας 
Τάξης» (Α' 82). * 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

3. Την 562/1994 Γνωμοδότηση του Συμβουλίου της 
Επικράτειας, μετά από πρόταση του Υπουργού Δημόσιας 
Τάξης, αποφασίζουμε: 

Αρθρο 1 

Ίδρυση Ειδικής Μονάδας Αντιμετώπισης 
Καταστροφών Βόρειας Ελλάδας 

1. Ιδρύεται στο Πυροσβεστικό Σώμα, ως Ειδική Υπηρε¬ 
σία υπαγόμενη απ’ ευθείας στο Αρχηγείο αυτού, Υπηρε¬ 
σία με την επωνυμία «Ειδική Μονάδα Αντιμετώπισης Κα¬ 
ταστροφών Βόρειας Ελλάδας» (Ε.Μ.Α.Κ.Β.Ε.) με έδρα τη 
Θεσσαλονίκη. 

2. Η αποστολή της Ε.ΝΑΑ.Κ.Β.Ε. στην περιοχή αρμοδιό- 
τητάς της είναι όμοια μ’ εκείνη της Ειδικής Μονάδας Αντι¬ 
μετώπισης Καταστροφών, όπως καθορίζεται απάτην πα¬ 
ράγραφο 2 του άρθρου 1 του Π.Δ. 96/1987 (Α 58) και 
ισχύει σήμερα. 

3. Η οργανική δύναμη της Ε.Μ.Α.Κ.Β.Ε. είναι η εξής: 

Αντιπύραρχος Γενικών Υπηρεσιών ένας (1), ως Διοικη¬ 
τής. 

Επιπυραγάς Γενικών Υπηρεσιών ένας (1), ως Υποδιοι¬ 
κητής. 

Πυραγοί Γενικών Υπηρεσιών τρεις (3). 

Υποπυραγοί-Ανθυποπυραγοί Γενικών Υπηρεσιών οκτώ 

( 8 ). 

Αρχιπυροσβέστες Γενικών Υπηρεσιών δώδεκα (12) και 

Πυροσβέστες Γενικών Υπηρεσιών σαράντα (40). 

Το προσωπικό για τη στελέχωση της Υπηρεσίας αυτής 
λαμβάνεται από το σύνολο της οργανικής δύναμης του 
Πυροσβεστικού Σώματος. 

4. Τα θέματα της εσωτερικής διάρθρωσης και λειτουρ¬ 
γίας της Ε.Μ.Α.Κ.Β.Ε. καθώς και κάθε ειδικότερο θέμα 
που αφορά την εκπαίδευση, την άσκηση των καθηκόντων 
του προσωπικού, το μηχανολογικό και λοιπό εξοπλισμό 
της ρυθμίζονται με απόφαση του Υπουργού Δημόσιας Τά¬ 
ξης (άρθρο 11 παράγραφος 2 του Ν. 1481/1984, όπως 
αντικαταστάθηκε από την παράγραφο 2 του άρθρου 1 του 
Ν. 1590/1986). 

5. Οι άνδρες της Ε.Μ.Α.Κ.Β.Ε. υπόκεινται σε συνεχή 
θεωρητική και πρακτική εκπαίδευση σε αντικείμενα που 
έχουν σχέση με την αποστολή τους. Βαθμοφόροι της επι¬ 
τρέπεται ν’ αποστέλλονται για ειδική εκπαίδευση σε Σχο¬ 


λές και Κέντρα Εκπαίδευσης της ημεδαπής ή αλλοδα- 
πής. 

Αρθρο 2 

Εννοιολογικοί προσδιορισμοί - άλλες διατάξεις 

1. Η παράγραφος 1 του άρθρου 1 του Π.Δ. 96/1987 
αντικαθίσταται ως εξής: 

«1. Ιδρύεται στο Πυροσβεστικό Σώμα, ως Ειδική Υπηρε¬ 
σία, υπαγόμενη απ’ ευθείας στο Αρχηγείο αυτού, Υπηρε¬ 
σία με την επωνυμία «Ειδική Μονάδα Αντιμετώπισης Κα¬ 
ταστροφών Νότιας Ελλάδας» (Ε.Μ.Α.Κ.Ν.Ε.) με έδρα την 
Αττική». 

2. Η παράγραφος 3 του αυτού άρθρου όπως αντικατα- 
στάθηκε από την παράγραφο 2 του άρθρου 3 του Π.Δ. 
329/1993 (Α' 140), αντικαθίσταται εκ νέου ως εξής: 

«3. Η Ε.Μ.Α.Κ.Ν.Ε. υπάγεται απευθείας στο Αρχηγείο 
Πυροσβεστικού Σώματος και επεμβαίνει οπουδήποτε 
στην περιοχή αρμοδιότητάς της». 

3. Όπου στις διατάξεις του Π.Δ. 96/1987 αναφέρεται η 
Υπηρεσία της Ε.Μ.Α.Κ., νοείται στο εξής η Ε.Μ.Α.¬ 
Κ.Ν.Ε. 

4. Στις περιπτώσεις α, ε και θ της παραγράφου 4 του άρ¬ 
θρου 12 του Π.Δ. 305/1992 (Α’ 152) η φράση «Ειδική Μο¬ 
νάδα Αντιμετώπισης Καταστροφών (Ε.Μ.Α.Κ.)» αντικαθί¬ 
σταται με τη φράση «Ειδικών Μονάδων Αντιμετώπισης Κα¬ 
ταστροφών (Ε.Μ.Α.Κ.Ν.Ε. και Ε.Μ.Α.Κ.Β.Ε.)». 

5. Για την εφαρμογή του παρόντος διατάγματος με τη 
φράση «Βόρεια Ελλάδα» νοούνται τα γεωγραφικά διαμερί¬ 
σματα της Ηπείρου, Μακεδονίας και Θράκης και με τη 
φράση «Νότια Ελλάδα» νοούνται τα υπόλοιπα διαμερί¬ 
σματα της χώρας. 

6. Με έγκριση του Αρχηγού Πυροσβεστικού Σώματος, 
ύστερα από αίτηση του οικείου Διοικητή, επιτρέπεται η 
αμοιβαία ενίσχυση της Ε.Μ.Α.Κ.Ν.Ε. και Ε.Μ.Α.Κ.Β.Ε 

Με απόφαση του Υπουργού Δημόσιας Τάξης το προσω¬ 
πικό των Υπηρεσιών της παραγράφου αυτής αποστέλλε- 
ται σε αλλοδαπή χώρα, όταν τούτο απαιτηθεί ή ζητηθεί αρ- 
μοδίως, για την αντιμετώπιση συμβάντων που έχουν σχέση 
με την αποστολή τους. 

Στον υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΠΎΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει 

την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 

Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΡ 

λειτουργούν καθημερινά από 8.00' έως 13.00’ 

ΡΑΧ 

5234312 

—— 1 


ΧΡΗΣΙΜΕΣ Π ΛΗΡ ΟΦΟΡΙΕΣ 



* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


--- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) I 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5 000 


Πληροφ ο ρίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












